cyanic-selkie/wikianc huggingface dataset:
Sepp Innerkofler
Krigsinnsats
Etter utbruddet av første verdenskrig ledet Innerkofler en såkalt flygende patrulje i fjellområdene, og gjorde en betydelig innsats i kampen mot italienerne takket være sine lokalkunskaper og sin fjell- og klatreerfaring. Han argumenterte for den strategiske betydningen av å befeste og kontrollere Monte Paterno, men nådde ikke frem med sine synspunkter hos hærledelsen før italienske alpini alt hadde rukket å etablere en stilling på fjelltoppen. Den 4. juli 1915 ble Innerkofler drept idet han ledet en mindre klatregruppe som skulle innlede angrepet på den italienske stillingen på den vanskelig tilgjengelige Monte Paterno. Innerkofler og fire menn måtte ta seg opp den mer krevende nordvestveggen alt i nattemørket, men overraskelsesangrepet mislyktes. Hvorvidt Innerkofler døde i kamp med de italienske forsvarerne eller ble truffet av kuler fra egne linjer, har vært omdiskutert i ettertid.
Innerkofler mottok i løpet av krigen alle høyere klasser av den østerrikske tapperhetsmedaljen (Ehren-Denkmünze für Tapferkeit); først den lille sølvmedaljen for sin innsats, ved befordringen som underoffiser (oberjäger) den store sølvmedaljen, og senere ble han også tildelt den høyeste tapperhetsmedaljen i gull av keiser Frans Josef.
Université Paris 8 Vincennes-Saint-Denis
Université Paris 8 Vincennes-Saint-Denis (Paris VIII) er et fransk universitet som ble etablert i 1971 i Saint-Denis, en nabokommune til Paris.
Forgjenger
Université Paris 8 Vincennes-Saint-Denis er arvtageren til Centre universitaire expérimental de Vincennes, som ble etablert i kjølvannet av ungdomsopprøret i 1968 på initiativ av statsråd Edgar Faure for å være en innovativ forskningsinstitusjon i kontakt med nåtiden utenfor universitetets fire vegger. Ved åpningen av det nye universitetssenteret den 1. desember 1968, var den franske filosofen Gilles Deleuze en av mange kulturpersonligheter som var tilstede som gjest.
Blåfjellhatten
Blåfjellhatten (sørsamisk: Leastehke) er et fjell i Lierne kommune i Trøndelag. Det har en høyde på 1 332 meter over havet og er det niende høyeste fjellet i Nord-Trøndelag av fjellene med primærfaktor på minst 50 meter.
Victor Frankenstein (film)
Victor Frankenstein er en svensk-irsk skrekkfilm fra 1977 regissert av Calvin Floyd og basert på Mary Shelley roman Frankenstein. Hovedrollene spilles av Leon Vitali og Per Oscarsson.
Filmen er blitt beskrevet å være meget tro mot Shellyes roman.
Handling
Dr. Victor Frankenstein er på jakt etter livets hemmeligheter, og hvordan det kan være mulig å gjenopplive de døde, noe som fører til skapelsen av et monster - og dette fortærer snart hele familien hans.
Allison V-1710
Allison V-1710 var en amerikansk flymotor. Den var en glykolavkjølt V12-stempelmotor med et volum på 1 710 kubikktommer (28 liter) utstyrt med en mekanisk drevet kompressor. V-1710 var blant de første motorene som fra utgangspunktet var designet for å bruke glykol heller enn vann for avkjøling. V-1710 hadde utmerkede ytelser i lavere høyderegimer, men motoreffekten ble raskt redusert i høyder over 4 500 meter. Noen få varianter ble utstyrt med en to-trinns kompressor for å løse denne problemstillingen, og jagerflyet Lockheed P-38 Lightning ble utstyrt med eksterne turboladere. I alt ble over 70 000 Allison V-1710 produsert og motoren ble brukt av noen av de viktigste amerikanske jagerflyene under den andre verdenskrig.
Hershey
Hershey er et uinkorporert område i Dauphin County, Pennsylvania, USA. Innbyggertallet var 12 771 i 2000 ifølge United States Census Bureau.
Caitlin Patterson
Caitlin Patterson (født 30. januar 1990 i McCall i Idaho) er en langrennsløper fra USA. Hun vant fire titler under USA-mesterskapet på ski 2018, og deltok i Vinter-OL 2018, der hun kom på 34.-plass i 15 km skiathlon.
Sesongen 2006/07
Patterson deltok i to løp i US Super Tour denne sesongen, men fikk ingen poeng i sammendraget.
I USA-mesterskapet på ski 2007 kom hun på 47.-plass på 5 km klassisk, 57.-plass på 10 km fristil og 44.-plass på sprint klassisk stil.
Sesongen 2007/08
Hun deltok i USA-mesterskapet på ski 2008, og kom der på 41.-plass på 5 km fri teknikk, 48.-plass på 10 km klassisk og 42.-plass på sprinten i fristil. I mars deltok hun også i det canadiske mesterskapet på ski, og gikk der inn til 26.-plass på 5 km klassisk, 31.-plass på 10 km fristil og hun kom 42.-plass i kvalifiseringen i sprinten.
Sesongen 2008/09
I USA-mesterskapet på ski 2009 fikk hun 17.-plass på klassisk sprint som beste resultat. I tillegg kom hun på 25.-plass på 5 km fristil. Hun fikk to andreplass i enkeltrenn under US Super Tour 2008/09, og hun kom på 29.-plass sammenlagt i US Super Tour denne sesongen.
Sesongen 2009/10
Hun kom på 32.-plass i sprint fri teknikk under USA-mesterskapet på ski 2010, og hun kom på ellevteplass på 10 km fristil og 29.-plass på sprinten i klassisk stil. Hun ble tatt ut til å delta i Junior-VM på ski 2010, og kom der på 17.-plass på 5 km klassisk og 23.-plass på 10 km jaktstart. I tillegg kom USA på åttendeplass på stafetten.
Kari Bjørke
Kari Bjørke (født 20. mai 1961 på Voss) er en norsk jurist og målkvinne. Bjørke er seniorrådgiver i Kunnskapsdepartementet.
Caitlin Patterson
Sesongen 2009/10
I USA-mesterskapet på ski 2010 kom hun på niendeplass på 5 km klassisk og 16.-plass på 15 km fristil.
Kari Bjørke
Kari Bjørke er født på Voss i 1961, hun er barnebarn av Sp-politiker Karen Grønn-Hagen, niese av Sp-politiker Per N. Hagen og søster til bondelagsleder Nils T. Bjørke og forlegger Arnstein Bjørke.
Caitlin Patterson
Sesongen 2010/11
USA-mesterskapet på ski 2011 ble arrangert i Rumford i Maine, og Patterson kom der på ellevteplass på 20 km fristil. På 10 km klassisk kom hun på 16.-plass, og på sprinten kom hun på 39.-plass. Hun fikk en fjerdeplass som beste enkeltplassering i US Super Tour 2011, og endte der på 25.-plass sammenlagt.
Kari Bjørke
Hun gikk ut fra Voss Gymnas i 1980 og fullførte jusstudiene ved Universitetet i Bergen i 1987. Hun var deretter saksbehandler i Kommunal- og arbeidsdepartementet. I 1993 ble hun den første daglige leder i den nystartede Landssamanslutninga av nynorskkommunar, før hun etter fire år begynte i Nærings- og handelsdepartementet. Hun har også arbeidet i to år som nasjonal ekspert i Europakommisjonen i Brussel fra 2008.
Juletreplyndring
Juletreplyndring (svensk: julgransplundring), Knutsfest eller Knutsdans er en tradisjon i samband med at julen tar slutt, som innebærer at man blant annet «kler av» og «kaster ut» juletreet og setter bort advents- og julesakene, noe som i Sverige ofte skjer på tyvendedag jul, som faller på 13. januar. Mange jultreplyndringer holdes dog på en nærliggende dag. I eldre svensk tradisjon, og på mange hold i Europa tar julen slutt en uke tidligere, etter trettendedag jul. Forandringen i Sverige skjedde på 1600-tallet med anledning av en kirkehøytid med åtte dagers etterfest (oktav).
Kari Bjørke
Hun var sekretær i Ivar Aasen-stiftelsen 1993-1997. Etter at stiftelsen skiftet navn til Nynorsk kultursentrum var hun styremedlem fra 1998 til 2006; de fire siste årene var hun styreleder. Hun var styremedlem i Litteraturselskapet Det Norske Samlaget fra 2006 til 2008, og styreleder fra 2010 til 2012. Hun var styreleder i det nynorske nettleksikonet Allkunne.no fra 2011 til 2012. Fra 2012 er hun styreleder i stiftelsen Det norske samlaget. Bjørke ble tildelt Juristmållagets målpris i 2013.
Caitlin Patterson
Sesongen 2010/11
Hun deltok i U23-VM på ski 2011 i Otepää, og kom der på 20.-plass på 15 km og 26.-plass på 10 km fristil. I mars deltok hun i USA-mesterskapet del 2 i Stowe, der hun kom på sjetteplass på 5 km fristil og 21.-plass på 15 km klassisk. På 30 km klassisk kom hun på 14.-plass.
Juletreplyndring
Tradisjonen, som kommer fra Norden, er blitt strekt forandret siden 1870-årene. På 1900-tallet begynte tjugondag Knut å bli knyttet til barn og søtsaker. Juletreplyndringer var vanligst i etterkrigstiden. Tradisjonen har sitt opphav i at man lenge hengte blant annet eplet i treet. Man plyndret altså treet for frukt, kaker og godterier.
Juletreplyndringen sees som en avslutning på den over en måned lanea periode ned julefeiring som ble innledet i adventstiden.
Kari Bjørke
Kari Bjørke er også styreleder i den veldedige stiftelsen Grønn-Hagen Bjørke Malawi Foundation opprettet av hennes onkel Ola Grønn-Hagen og hennes bror Arnstein. Stiftelsen driver hjelpearbeid i det afrikanske landet Malawi, og er blant annet støttet av Kavlifondet og Norad.
Caitlin Patterson
Sesongen 2011/12
USA-mesterskapet på ski 2012 ble arrangert i to deler, i januar og mars. Patterson kom på 17.-plass på 10 km fristil og åttendeplass på 10 km klassisk, og endte på 20.-plass på klassisk sprint i del 1. I forkant av USA-mesterskapet del 2 deltok hun i det canadiske mesterskapet på ski, og kom der på femteplass på 10 km fristil og ellevteplass på 5 km klassisk. I USA-mesterskapet del 2 kom hun på 17.-plass på 30 km fristil.
Hun vant sitt første enkeltrenn i US Super Tour 27. mars 2012, på sprinten i Craftsbury, og kom på 18.-plass sammenlagt med 114 poeng.
Sesongen 2012/13
Patterson vant et nytt sprintrenn i US Super Tour i november 2012, og under USA-mesterskapet på ski 2013 kom hun på 16.-plass på klassisk sprint, femteplass på 10 km fristil og 20 km klassisk, og 10.-plass på sprinten i fristil. I U23-VM på ski 2013 ble hennes beste resultat delt 14.-plass på 10 km fristil, sammen med Evelina Settlin. Hun kom på 19.-plass på 15 km skiathlon og 38.-plass på sprinten. Den 13. desember 2012 debuterte hun i verdenscupen, med en 50.-plass på 10 km klassisk.
Hun deltok i noen løp i Skandinavisk Cup 2012/13, og endte på 35.-plass sammenlagt med 73 poeng. Den 23. februar deltok hun i det 52 km lange American Birkebeiner, som er en del av Worldloppet-serien, og hun kom der på tredjeplass bak Caitlin Gregg og Tatjana Mannima.
Sesongen 2013/14
Hun fikk mange gode plasseringer i US Super Tour 2013/14, og endte til slutt på tredjeplass sammenlagt med 361 poeng. Hun deltok også i noen løp i Nor-Am Cup 2013/14, og endte på 32.-plass sammenlagt i denne cupen.
USA-mesterskapet på ski 2014 ble arrangert i Soldier Hollow, og Patterson fikk der bronse på 10 km klassisk. I tillegg kom hun på sjetteplass på sprinten i fristil, femteplass på 20 km fristil fellesstart og sjuendeplass på sprinten i klassisk stil. På 30 km klassisk under USA-mesterskapet del 2 kom hun på tiendeplass.
Sesongen 2014/15
Hun deltok i USA-mesterskapet på ski 2015, og fikk der sølv på 20 km klassisk fellesstart, bak Rosie Brennan. På sprinten i fristil kom hun på åttendeplass, og på sprinten kom hun på 44.-plass. Den 30. januar vant hun sin femte enkeltseier i US Super Tour, da hun vant 20 km klassisk i Crafsbury. Dette bidro til at hun kom på fjerdeplass sammenlagt i US Super Tour 2014/15, med 317 poeng. Hun deltok igjen i American Birkebeiner i 2015, og kom denne gangen på femteplass. I USA-mesterskapet del 2 kom hun på niendeplass på 30 km fristil.
Sesongen 2015/16
Patterson vant US Super Tour 2015/16 sammenlagt med 411 poeng, 46 poeng foran Anne Hart.
I USA-mesterskapet på ski 2016 vant hun 10 km klassisk og 20 km fristil, fellesstart. I tillegg fikk hun bronse på sprinten i fristil og på 30 km klassisk. På den klassiske sprinten kom hun på fjerdeplass. Den 14. februar 2016 fikk hun sine første verdenscuppoeng (topp 30), da hun kom på 25.-plass på 10 km fristil i Falun.
Sesongen 2016/17
Hun fikk to fjerdeplasser i Verdenscupen i langrenn 2016/17, under Prøve-OL foran Vinter-OL 2018 i PyeongChang; på 15 km skiathlon individuelt og i lagsprint der hun gikk sammen med Elizabeth Stephen. Hun deltok i tre kontinentalcuper, og endte på andreplass i US Super Tour 2016/17 og 33.-plass i Nor-Am Cup 2016/17.
Sesongen 2017/18
Patterson deltok i Australia/New Zealand Cup 2017, med en andreplass som beste enkeltresultat, og hun kom på sjetteplass sammenlagt i denne cupen. Hun fikk pallplasseringer både i US Super Tour og Nor-Am Cup, og under USA-mesterskapet på ski 2018 vant hun fire distanser; hun vant begge sprintdistansene (klassisk og fristil), og vant i tillegg 10 km fristil og 20 km klassisk. Hedda Bångman fra Sverige kom først i mål på 20 km klassisk, men deltok ikke i USA-mesterskapet, og derfor står Patterson med andreplass på en del resultatlister.
Hun representerte USA under Vinter-OL 2018, og kom der på 34.-plass på 15 km skiathlon.
Damian Zimoń
Damian Zimoń (født 25. oktober 1934 i Niedobczyce i Polen) er en polsk katolsk prelat som var biskop/erkebiskop av Katowice fra 1985 til 2011.
Prest
Etter å ha gått inn i det erkebiskoppelige presteseminar i Kraków og studert katolsk teologi, mottok Damian Zimoń prestevielsens sakrament den 21. desember 1957 av biskop Juliusz Bieniek. Han
Han var så kapellan i Tychy og senere i Pszów og i Katowice. Fra 1969 til 1975 var han viserektor ved Kraków-seminaret og deretter sogneprest en menighet i Katowice. Fra 1970 til 1977 fullførte han også doktorgradsstudier i pastoralteologi ved det katolske universitet i Lublin og i liturgihistorisk ved det pavelige teologiske akademi i Kraków.
Biskop
Den 3. juni 1985 utnevnte pave Johannes Paul II ham til biskop av Katowice. Kardinal Józef Glemp bispeviet den 29. november samme år i Kristus-kongens katedral i Katowice; medkonsekratorer var kardinal Franciszek Macharski, erkebiskop av Kraków, og biskop Józef Benedykt Kurpas.
Erkebiskop
Etter omstruktureringen av den katolske kirke i Polen ved den apostoliske konstitusjon Poloniae populus utstedt av Johannes Paul II 25. mars 1992 og den tilhørende opphøyelse av bispedømmet Katowice til et erkebispedømme, ble Damian Zimoń den første erkebiskop av Katowice og dermed metropolitan for den nye kirkeprovinsen ved samme navn.
Den 29. oktober 2011 innvilget pave Benedikt XVI biskop Damian Zimoń aldersbetingede avskjedssøknad.
Episkopalgenealogi
Hans episkopalgenealogi er:
Ørnulf Opdahl
Kunstnerens meritter omfatter en lang rekke kollektiv- og separatutstillinger i inn- og utland, samt oppkjøp av de fleste faste, offentlige kunstsamlingene.
Opdahl har sin utdannelse fra Statens Håndverks- og Kunstindustriskole og fra Statens kunstakademi, hvor han senere, i årene 1985–92, var professor.
Standing on the Shoulder of Giants
Standing on the Shoulder of Giants er det femte albumet og fjerde studioalbumet til den britiske rockegruppen Oasis. Det ble utgitt i 2000. Albumet markerte et «nytt» Oasis på flere måter:
Tittelen er et sitat av Isaac Newton fra 1676, men med flertalls «s» i «shoulder» uteglemt. Noel Gallagher sa at skrivefeilen skyldes at han var full.
Sporliste
Alle sangtekstene er skrevet av Noel Gallagher, unntatt hvor annet er notert.
Fjell 1324 moh (Børgefjell)
Fjell 1324 moh, navn ikke kjent er et fjell sørvest for innsjøen Bijjie Jitnemenjaevrie i Hattfjelldal i Nordland. Grensen mot Røyrvik kommune i Trøndelag går over toppen. Det har en høyde på 1 324 meter over havet og er det tiende høyeste fjellet i Nord-Trøndelag av fjellene med primærfaktor på minst 50 meter.
Quadri Aruna
Quadri Aruna (født 9. august 1988) er en nigeriansk bordtennisspiller. Han representerte landet sitt i Sommer-OL 2012 i London, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i tredje runde i singel.
John Scales
John Robert Scales (født 4. juli 1966 i Harrogate) er en tidligere engelsk fotballspiller.
Scales startet sin karriere i Bristol Rovers før han ble kjøpt av Wimbledon i juli 1987. Han var en del av laget som vant FA-Cupen i 1988. I 1994 ble han solgt til Liverpool for £3.500.000. Han var med å vinne ligacupen i 1995. I 1996 signerte han for Tottenham. Her ble han frem til 2000. I 2001 signerte han for Ipswich.
Han fikk tre landskamper for i 1995.
Medaljer
Wimbledon
Liverpool
Zerkalnyje vojny. Otrazjenije pervoje
'Zerkalnyje vojny. Otrazjenije pervoje' (originaltittel: Зеркальные Войны: Отражение Первое) er en russisk film fra 2005, regissert av Vasilij Tsjiginskij.
Handling
Men når noen ukjente personer begynner å myrde noen av prosjektets beste testflyvere, ønsker CIA-sjefen Henry York (spilt av Armand Assante) å overvåke den internasjonale våpen-selgeren Dick Murdock (spilt av Malcolm McDowell) som muligens kan ha noe med alt dette å gjøre.
Lyngdal
Lyngdal er en kommune og by i Agder fylke og er landets nest sørligste kommune. Lyngdal grenser til Farsund og Kvinesdal i vest, Hægebostad, Åseral og Evje og Hornnes i nord og Lindesnes i øst. 1. januar 2020 ble gamle Lyngdal kommune slått sammen med sin nordøstlige nabokommune Audnedal.
Natur og geografi
Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1450–1600 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1000–1250 millioner år gammelt, og stedvis 1480–1550 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.
Lyngdal strekker seg bokstavelig talt fra hav til hei. Det sørligste punktet i kommunen er Bispen helt ytterst i skjærgården, ikke langt fra Lindesnes fyr, mens det nordligste punktet ligger like nord for grenda Sveindal ved grensen til Åseral kommune. I luftlinje er dette en distanse på rundt 65 kilometer. I øst–vestlig retning strekker kommunen seg over to mil, fra Stangelifjellet ved Åptafjorden i vest til Storevatn ved Homeland i øst.
Kommunen har tre tettsteder: Lyngdal med, Skomrak med , Svenevik med med innbyggere per.
Etter sammenslåingen av de tre kommunene Lyngdal, Kvås og Austad, samt Spangereid vest for Lenefjorden i 1963, fikk kommunen et areal på 391 km². De tre opprinnelige kommunene hadde følgende utbredelser: Lyngdal kommune hadde et areal på ca. 230 km², Austad ca. 45 km² og Kvås ca. 105 km². I 2020 slo kommunen seg sammen med Audnedal (251 km²), og kommunens nåværende areal er nå 642,8 – eller 878 km² om en tar med kommunens havområder. Kommunen har en strandlinje på omtrent 75 km.
Et av de mer spesielle geografiske forholdene ved Lyngdal, er de tre store fjordene i kommunen. Lyngdalsfjorden (ofte feilaktig kalt Kvavikfjorden) er delt opp i flere armer, og har en samlet lengde på 32 kilometer. Grønsfjorden, som i det trange Jåsund forbindes med Lenefjorden, er på det dypeste 179 meter. Det er en utbredt misforståelse at Lenefjorden heter Grønsfjorden, men dette skyldes trolig algene som tidvis farger Lenefjorden helt grønn sommertid. Begge fjordene er 12 km lange. Rosfjorden, som på grunn av sitt høye saltinnhold sjelden fryser, er 11 km lang og dermed den korteste av de tre fjordene. På sitt dypeste, i nærheten av Bærøy, er den 188 meter dyp. Dette er svært gunstig med tanke på skipsanløp og er nok en av grunnene til at havna i Holmsundet har blitt en av Agders største havner.
Kommunens høyeste punkt er Ørnemyrfjellet med sine 578,1 meter. I gamle Lyngdal kommune var Kalåsknipen det høyeste punktet, med 504,4 meter over havet. Andre høye punkter er: Skyldalsheia (488 moh.) Homsknipen (475 moh.) og Fagerhei, helt nord i gamle Kvås kommune (465 moh.).
Skreli er Lyngdals mest kjente turområde. Det er her høyfjellet møter havet. Det er reint snaufjell, bart og slett. Det er lett å gå der. Det er tilrettelagt parkeringsplass, og det er merket tursti innover.
Historie
Man regner med at det bosatte seg folk langs Sørlandskysten ganske raskt etter at isen trakk seg tilbake etter siste istid. Det er usikkert når de første menneskene kom til Lyngdal, men funn fra steinalderen viser at det har bodd mennesker mellom elvene Lygna og Litleåne da. Området, som kalles Å, ble tidlig et knutepunkt for samferdsel, og var blitt et maktsentrum på 500–600-tallet. Bak Lyngdal kirke ligger ligger fortsatt sju store gravhauger som man regner med stammer fra eldre jernalder og vikingtid.
Det ble også reist en steinkirke i dette området i middelalderen, men denne ble revet da en ny kirke skulle bygges i 1847. Det var også på den tiden at veksten i Lyngdal skjøt fart. Fram til begynnelsen av 1700-tallet hadde kommunen bare vært et jordbruksområde med noen få store og flere mindre gårder. Fra en folketelling i 1801 til den neste i 1835 hadde befolkningen vokst fra 3364 til 4249, og en foreløpig topp ble nådd i 1865 med 5046 innbyggere. Etter dette bremset utvandringen til Amerika befolkningsveksten kraftig, og det ble en negativ befolkningsutvikling. I 1930 var folketallet nede i 3684.
Samfunn
Kommunens nåværende grenser fikk den etter sammenslåingen av Lyngdal og Audnedal kommuner i 2020. I 1963 ble daværende Lyngdal kommune slått sammen med kommunene Austad, Kvås og deler av Spangereid (vest for Lenefjorden).
Lyngdal kommune har fem offentlige barneskoler, samt én privatskole, og to ungdomsskoler. I tillegg er det tre videregående skoler i kommunen: Byremo videregående skole, Eilert Sundt videregående skole avdeling Lyngdal, samt den offentlig godkjente friskolen KVS-Lyngdal i regi av Indremisjonsforbundet.
Politikk
Valget i september 2019 var det første lokalvalget for nye Lyngdal kommune. Resultatet under er sammenlignet med de samlede resultatene for Audnedal og Lyngdal ved valget i 2015.
Kommunestyrevalget 2019
Etter valget i 2019 inngikk Høyre og Kristelig Folkeparti et nytt samarbeid og fikk flertall med 18 av 35 mandater. Høyre beholdt ordføreren, mens Kristelig Folkeparti fikk varaordføreren. De to partiene har fire plasser i formannskapet, mens de øvrige tre plassene innehas av opposisjonen.
Næringsliv
Lyngdal har tradisjonelt vært en landbrukskommune, og jordbruk preger fortsatt kommunen i stor grad. I tillegg har kommunen flere mellomstore industribedrifter, og har i de siste årene også blitt et handelssentrum for Listerregionen.
Lyngdals Avis er en ukesavis som har sitt hovedkontor i Lyngdal.
Per Kjøllesdal
Per Atle Kjøllesdal (63) er politiker og gårdbruker i bygda Utvik. Han ble valgt til ordfører i Stryn kommune etter kommunevalget i september 2019. Per Kjøllesdal representerer Senterpartiet i Stryn. Han overtok ordførerkjedet etter Sven Flo fra Høyre som var ordfører i Stryn kommune i åtte år.
Paratimia
Paratimia er en slekt av biller som tilhører gruppen stubbebukker i familien trebukker (Cerambycidae).
Utseende
En middelsstor, avlang og slank, brun trebukk. Oversiden er fint hårete. Antennene er rundt halvparten så lange som kroppen, pronotum rundet, dekkvingene jevnbrede.
Levevis
Larvene av denne arten utvikler seg i furukongler. De voksne billene er gjerne nattaktive og besøker ikke blomster.
Utbredelse
Arten lever i Oregon og California.
Kilder
Cerambycidae of the World - Atimiini
Ludovico Calini
Ludovico Calini, eller Lodovico (født 9. januar 1696 i Calino ved Cazzago San Martino i Republikken Venezia, død 9. desember 1782 i Brescia) var en italiensk kardinal.
Bakgrunn
Ludovico Calini var det femte av åtte barn til greve Vincenzo og hans hustru Teodora Gonzaga Martinengo. Hans brødre var Rutilio, Matteo, Giuseppe Camillo, Muzio, Gezio, Giovanni og Teofilo. Han ble døpt den 18. januar 1696 i sognekirken i Calino.
Han begynte studiene i Brescia og bestemte seg først senere for å gå inn i den geistlige stand ved å motta diakonatet i katedralen i Brescia i 1717.
Prest
Lodovico Calini ble presteviet 17. desember 1718 for bispedømmet Brescia. Han ble deretter sendt til Roma av foreldrene for å studere ved Det pavelige akademi for kirkelige adelsmenn ( Pontificia Accademia dei Nobili Ecclesiastici) fra 1721, der han oppnådde sin doktorgrad utroque iure 5. juni 1725.
Han utmerket seg som en fremtredende orator til det punkt at han i 1720 ble kalt til å tale for Francesco Barbarigo; talen ble deretter ble utgitt i Brescia med tittelen Oratio pro Francisco Barbadico, ad cardinalatum evecto. I 1721 dro han atter til Roma hvor han var i stand til å gjenoppta gamle vennskap som det med den adelige lærde Domenico Giorgi, som han alltid skulle opprettholde en nær korrespondanse med, om historiske og lærde emner.
Angelo Maria Quirini, nylig utnevnt til biskop av Brescia, utnevnte ham i 1727 til eksaminator og superintendent for byggingen av den nye bykatedralen der.
Biskop
, og ble valgt til biskop av Crema den 11. september 1730. Han ble bispeviet ti dager etter, den 21. september, av kardinal Angelo Maria Quirini i kirken San Marco. i 1737 sammenkalte han en bispedømmesynode, hvis beslutninger ble publisert under tittelen Synodus diocesana Cremensis habita ab ill.mo et r.mo L.C. … in Cathedrali Cremae die 29 Aprilis et duobus sequentibus anno 1737 senere på året i Brescia. Fra 1732 til sin fratreden i 1751 var han forviklet i den såkalte controversia di Crema, som dreide seg om spørsmålet om kirkefolket hadde en gudddommelig rett til å motta den hellige kommunion under messen. Denne kontrovers beveget på denne tid hele den kirkelige offentlighet i Italia.
På grunn av heftige sammenstøt med familien Griffani, en av Cremas aller fremste og mektigste, forlot Ludovico Calini bispedømmet og begav seg til Roma, der han den 27. januar 1751 innla sin avskjed.
Den 1. februar 1751	ble han utnevnt til titulærpatriark av Antiochia, og ble senere en av pavens nærmeste rådgivere.
Kardinal
Pave Klemens XIII kreerte ham til kardinalprest den 27. september 1766, og han mottok den røde kardinalshatt og tittelkirken Sant' Anastasia den 1. desember samme år. I oktober 1767 ble han prefekt for kongregasjonen for avlater og relikvier.
Han opterte den 4. mars 1771 for tittelkirken Santo Stefano al Monte Celio, og fra 28. februar 1774 ble han camerlengo for kardinalskollegiet, og ble sittende som dette til 29. januar 1776. Han deltok igjen i konklavet i 1775 som valgte pave Pius VI.
Som medlem av Den hellige kongregasjon for ritualer talte han i en generalsesjon i kongregasjonen som ble holdt den 20. januar 1770 og stemte mot den foreslåtte saligkåring av den spanske biskop Juan de Palafox y Mendoza av Osma. Hans stemme skapte sensasjon i det spanske samfunn, men han brakte til offentligheten sin analyse av det berømte brev fra biskop Palafox til pave Innocens X, hvor han åpent tok parti mot jesuittene med ord som noen ganger var lite flatterende, og som han sa ville være nok til å sette i fare hans saligkåring. Søksmålet ble avvist og kirken lot det forbli med tittelen ærverdig for Palafox. Slik forble det frem til 2011 da pave Benedikt XVI saligkåret ham.
I 1780 trakk kardinal Calini seg tilbake til Brescia, men før han forlot Roma hadde han en audiens med pave Pius VI 1. april samme år, der han offisielt ba paven om å gjenopprette Jesu selskap (jesuittordenen) eller i det minste ikke tillate dets gjenopprettelse i Russland, som borbonerne hadde foreslått. Kardinalen understreket på møtet hvordan Jesu samfunn var blitt avskaffet alt for hastig og avbrøt alt det gode jesuittene hadde gjort for kirken gjennom århundrene, og siterte til og med det formentlige faktum at da pave Klemens XIV hadde signert dekretet for dens undertrykkelse, ikke hadde vært tilregnelig. Paven forsikret kardinalen om at han ville gjøre alt mulig for den saken.
Han døde 9. desember 1782 i en alder av 86 år. Ved sin død var han det eldste medlemmet av kardinalskollegiet.
Episkopalgenealogi
Hans episkopalgenealogi er:
Metal Heart Festival
Program for Metal Heart Festival 2007
Dagsbillettene for Metal Heart-festivalen 2007 var delt opp i torsdag, fredag ettermiddag, fredag kveld, lørdag ettermiddag og lørdag kveld.
Squid Game
Squid Game (hangul koreansk: 오징어 게임; romanisert koreansk: Ojing-eo Geim; norsk oversettelse: blekksprutleken) er en sørkoreansk TV-serie fra 2021 på strømmetjenesten Netflix. Serien er skrevet og regissert av Hwang Dong-hyeok og hovedrollene spilles av Lee Jung-jae, Park Hae-soo, O Yeong-su, Wi Ha-joon, Jung Ho-yeon, Heo Sung-tae, Anupam Tripathi og Kim Joo-ryoung. TV-serien hadde verdenspremiere på Netflix 17. september 2021, og serien ble godt mottatt og ble en stor strømmesuksess i en rekke land verden over. En andre sesong er under utvikling.
Handling
Serien handler om 456 ulike mennesker i Sør-Korea som alle er i dyp gjeld. De takker ja til en mystisk invitasjon om å konkurrere i barneleker. Premien er en pengepremie på opptil 45,6 milliarder sørkoreanske won, men innsatsen dødelig: deltakerne skal konkurrere i en rekke barneleker, der de blir drept dersom de ikke klarer oppgaven.
Bakgrunn for serien
Serieskaperen Hwang har basert serien på sine egne økonomiske vanskeligheter tidligere i livet, samt de store klasseforskjellene i Sør-Korea. Serien er også basert på hans egen barndom, da han selv lekte «squid game» (blekksprutleken eller akkarleken) i skolegården og i nabolaget. Ifølge Hwang er denne leken en slags sisten, der deltakerne er delt inn i to lag, forsvar og angrep. Banen er blekksprutformet og var populær blant sørkoreanske i 1970-årene.
Den japanske filmen Battle Royale (2000) inneholder lignende tematikk.
Episoder
Twenty-Five Twenty-One er regissert og skrevet av Hwang Dong-hyuk.
Arya Vimuktisena
Ārya Vimuktisena (sanskrit; tibetansk: འཕགས་པ་རྣམ་གྲོལ་སྡེ་, Pakpa Namdroldé, wylie: ‘phags pa rnam grol sde, 6. århundre e.Kr.) var en indisk paṇḍita og en disippel av Vasubandhu. Vimuktisena var også nevø av den store mesteren Buddhadasa.
Det sies at Vasubandhu hadde fire disipler som spesialiserte seg på bestemte emner. Vimuktisenas spesialområde var den store prajñāpāramitāsūtraen, og i denne sammenheng skrev han den eldste bevarte kommentar til Abhisamayālaṃkāra.
Eksegese forfattet av Vimuktasena
Sanskrit-tittelen på denne kommentaren er Ārya­pañcaviṃśatisāhasrikā-prajñāpāramitopadeśa-śāstrābhisamayālaṃkāra­vṛtti, eller «en løpende kommentar til Abhisamayālaṃkāra. En avhandling med personlige instruksjoner i prajñāpāramitāsūtraen i 25 000 vers». Den tibetanske tittelen er  'phags pa shes rab kyi pha rol tu phyin pa stong phrag nyi shu lnga pa'i man ngag gi bstan bcos mngon par rtogs pa'i rgyan gyi 'grel pa/ (འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་ཉི་ཤུ་ལྔ་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་གྱི་འགྲེལ་པ།) (Toh. 3787). I Dergé Tengyur befinner den seg i folioene 14v-212r og opptar 397 sider.
Kommentaren er ikke bevart på sanskrit eller i kinesisk oversettelse, men finnes utelukkende i en tibetansk oversettelse i Tengyur. Padmakara Translation Group har ennå ikke påbegynt oversettelsen av denne eksegesen (pr 19. oktober 2022).
Walther Hesse
Walther Hesse (født 27. desember 1846 i Bischofswerda, død 19. juli 1911 i Dresden) er best kjent for sitt arbeid innen mikrobiologi, og spesielt for å ha utviklet Agar som et medium for dyrking av mikroorganismer.
Déjà Vu (film)
Déjà Vu er en science fiction-film fra 2006, regissert av Tony Scott og produsert av Jerry Bruckheimer.
Walther Hesse
Hesse arbeidet i Robert Kochs laboratorium i en post-doktorstilling for å studere luftkvalitet. Han var overbevist om at det var mikroorganismer alle steder, også i luften. Han brukte en rekke filtere for å prøve å fange og observere mikroorganismer. For å kultivere organismene han fanget med filtrene, brukte han et stoff som inneholdt gelatin, men det hadde en tendens til å smelte om sommeren, noe som ødela testene. I tillegg kunne mange av organismene han dyrket ødelegge gelatinstoffet, noe som også ødela testene.
Déjà Vu (film)
Handling
Doug Carlin (Denzel Washington) er en agent fra ATF som blir utkalt for å finne bevis i etterforskningen av en fergebombing i New Orleans. Etter at han har funnet beviser som viser at bomben var terrorisme, finner han også liket til Claire Kuchever (Paula Patton), som er lagt slik at det ser ut som om hun også døde i bomben. Da han etterforsker den mulige ledetråden reiser Doug til huset hennes. Mens han er der oppdager han blodige gauzebind og håndklær, en melding på kjøleskapet som sier «U CAN SAVE HER» («Du kan redde henne»), og at hun av en eller annen grunn ringte til kontoret hans kort tid før bombingen. I tillegg får han høre av kollegene sine at selv om han hadde hansker på seg har han vært uforsiktig og etterlatt seg en rekke fingeravtrykk i huset hennes. Forvirret hjelper han FBI med etterforskningen rundt fergen, og finner etterhvert ut at også partneren hans ble drept i bomben. FBI-agenten Pryzwarra (Val Kilmer) rekrutterer ham til å delta i en spesialstyrke, og avslører i prosessen at gruppen har utstyr som gjør dem i stand til å observere hva som helst som har skjedd i løpet av de siste fire dagene og seks timene. Ifølge etterforskerne kan ikke utstyret (som angivelig er satt sammen av satellittbilder og annen overvåkning) spole, hverken framover eller bakover, på grunn av de enorme mengdene data som skal vises. Med andre ord har gruppen kun én enkelt sjanse til å tilbake i fortiden før dataen forsvinner. Pryzwarra spør Doug om han kan vise dem hvor de skal se for å fange personen som er ansvarlig for bomben. Mens de venter på at de fire dagene og seks timene skal gå, slik at de kan se fergebombingen, får Doug dem til å se på Claire, og oppdager hvordan hun ble involvert; bombemannen ville kjøpe bilen hennes og bruke den i bombingen.
Doug blir etterhvert mistenkelig da han ser hvordan Claire begynner å bli paranoid, og oppdager at hun føler det som om «noen følger med henne». Han mistenker at utstyret FBI bruker er mer enn overvåkning, og lyser med en laserpenn på skjermen. Claire oppdager strålen like før maskinen kræsjer og må rebootes. Doug forteller FBI-laget hva han har oppdaget, og krever en forklaring på utstyret som han mener han har oppdaget er mer enn overvåkning. FBI innrømmer at maskinen faktisk er i stand til å bøye tiden. De leder tiden tilbake på seg selv, og er dermed i stand til å se hendelser igjennom et ormehull. Doug setter umiddelbart spørsmålstegn ved om det nå er mulig å reise tilbake i tiden, eller om man i alle fall kan sende beskjeder. FBI er i begynnelsen skeptiske, men det blir etterhvert klart at det ikke er noen konkret teori rundt hva som faktisk vil skje hvis noen ønsker å reise igjennom ormehullet. Doug overbeviser dem om å sende en lapp igjennom maskinen til fortidens versjon av ham selv, og håper således at det «anonyme tipset» vil gjøre hans tidligere selv i stand til å forhindre bomben. Uheldigvis kommer lappen fram til partneren hans i fortiden (han som døde i bomben). FBI fortsetter å se på at partneren til Doug forsøker å ta den mistenkte til fange, men isteden blir drept i prosessen. En krangel oppstår rundt hvorvidt det er bra å tukle med fortiden, og at de nettopp har drept en agent i ATF.
Walther Hesse
Historien forteller at Hesse dro på picnic i 1882 med sin kone (Angelina Fannie Hesse) og oppdaget at geleen og puddingene som hun hadde med ikke smeltet i det varme sommerværet. Da han spurte hvorfor det var slik, svarte Lina, som hun ble kalt, at de inneholdt Agar, og at hun hadde lært knepet av en nederlandsk nabo, nylig flyttet dit fra Java i Indonesia da hun vokste opp.
Déjà Vu (film)
Handling
De ser morderen på skjermen som viser fortiden (bestandig 4 dager og seks timer i fortiden), men han kjører i en retning som gjør det klart at han snart vil være utenfor rekkevidde. Doug tar med seg kamerasystemet og begynner jakten på morderens bil der den kjører i fortiden. Han finner etterhvert huset til morderen, som er ødelagt, samt en ødelagt ambulanse som står utenfor. Politiet kan dermed identifisere bombemannen og ta ham til fange. Doug spør ut bomberen for å få en tilståelse på lydbånd, og har etterhvert en dyp samtale med ham der han får innblikk i mannens tankegang.
Walther Hesse
Videre utvikling av agar viste at det ikke lett ville smelte, selv om det forble smeltet ved lave temperaturer når det først hadde smeltet. Videre ble det ikke lett ødelagt av mikroorganismer, og det var også fleksibelt.
Déjà Vu (film)
Handling
Skuddvekslingen er på vei mot et klimaks da Doug plutselig begynner å sitere dialogen han hadde med bombemannen i fremtiden. Doug viser fram hendene sine og kommer fram fra skjulestedet sitt, og konfronterer bombemannen med hans egne overbevisninger, dialoger og retoriske spørsmål. Den mistenkte ser ut til å ha Déjà vu, selv om denne tidligere versjonen av ham selv aldri ble avhørt av Doug. Bombemannen gjør seg klar til å skyte Doug, men i det samme øyeblikket gir Claire gass og fanger ham mellom SUV-en og en annen bil. Doug bruker muligheten til å skyte bombemannen. Doug og Claire kjører SUV-en ut i vannet, og Claire kommer seg ut mens Doug er fanget inne i bilen i det bomben går av. Da Claire venter på å bli spurt ut om hva som hendte, kommer imidlertid en tredje versjon av Doug, hverken versjonen som ble kalt ut etter den suksessfulle bombingen av fergen, eller den versjonen som døde nylig. Doug spør henne ut, og de to kjører av sted. Claire forteller ham noe han sa etter å ha reddet henne fra bombemannen, og Doug tror han husker det, før han rister av seg følelsen og tror han har opplevd Déjà vu.
Sørumsand
Sørumsand er et tettsted i Lillestrøm kommune i Viken. Tettstedet har innbyggere per 1. januar, og ligger ved Glomma. Sørumsand vokste frem som stasjonsby på Kongsvingerbanen fra 1892, da Sørumsand stasjon ble grunnlagt. Fetsund ligger 10,5 kilometer sørover, og Lillestrøm ligger 18 kilometer sørvest for Sørumsand.
Skoler
Sørumsand har barneskole, ungdomsskole og videregående skole. Sørumsand skole og området rundt har etter tusenårsskiftet vært i stor endring. Skolebygningen er blitt betydelig større, og i tillegg til skole og SFO omfatter området nå en barnehage. Skolen ligger i enden av Skoleveien, omtrent 10 minutters gangtid fra Sørumsand stasjon.
Bingsfoss ungdomsskole ligger rett i utkanten av Sørumsand sentrum, ved grensen til Glomma. I likhet med barneskolen har også ungdomsskolen gjennomgått en omfattende renoveringsprosess etter tusenårsskiftet.
Sørumsand videregående skole ligger 1-2 minutters gange fra Sørumsand stasjon, og tilbyr i moderne lokaler opplæring i Elektrofag, Medier og kommunikasjon, Restaurant og matfag, Teknikk og industriell produksjon og Studiespesialisering. Skolens elever kommer stort sett fra Sørumsand, Fetsund, Blaker, Bjørkelangen, Aurskog-Høland, Jessheim og Lillestrøm.
Orderud-saken
Sørumsand er kanskje mest kjent for Orderud-saken, et makabert trippeldrap som rystet landet i 1999 og som er en av norgeshistoriens grovere drapssaker.
Varehandel og servicetilbud
I Sørumsand sentrum finner man alt fra matvare- og klesbutikker til treningssentre, postkontor og utgangsstasjonen for museumsjernbanen Tertitten.
Illegitim gjeld
Illegitim gjeld er et begrep som brukes i den internasjonale gjeldsslettebevegelsen for å beskrive statsgjeld som er tatt opp på illegitimt grunnlag. Begrepet, som er relativt nytt, er utviklet av aktivister i nord og sør. Det brukes mer og mer i den norske gjeldsslettedebatten. Ordet illegitim beskriver noe som er ulovlig, urettferdig, umoralsk eller uakseptabelt. Begrepet illegitim gjeld handler om situasjoner der långiverne med viten og vilje har gitt lån til regimer som ikke har ivaretatt befolkningens interesser.
Rapporten Defining Illegitimate Debt fra 2002 viser at det finnes etablerte lovverk for hva som er legitim långiving i eksisterende nasjonale lovverk. Slik konkretiseres hva som er legitime lån og ikke. Rapporten skiller mellom ubetalbar gjeld, altså gjeld som ikke kan betales tilbake, og illegitim gjeld, det vil si gjeld som ikke bør betales tilbake. Gjeld som er ubetalbar bør slettes på grunnlag av menneskerettighetsbaserte prinsipper. Gjeld som er illegitim bør slettes på grunnlag av rettferdighetsprinsippet. Jakten på en definisjon med bred oppslutning er grunnet i behovet for en universell definisjon slik at man forsikrer at alle land blir behandlet likt. Dette er både en juridisk og politisk utfordring.
Eksempler på illegitim gjeld kan være gjeld som er tatt opp av undertrykkende regimer, tatt opp til illegitime formål eller gitt til mislykkede prosjekter som forårsaket miljømessig eller sosial skade som burde vært forutsett av kreditor. Disse kriteriene beskriver situasjonen i mange debitorland i dag.
Argentina er et land som tilbakebetaler illegitim gjeld. Landet har en diktatorgjeld fra militærjuntaen som styrte landet fra 1976–1983. Store lån ble tatt opp for å blant annet styrke og berike juntaen, som tok livet av ca. 30 000 mennesker og begikk utallige andre menneskerettighetsbrudd. Den argentinske staten har i den senere tid måttet å ta opp nye lån for å betjene de gamle. Dette har bidratt til at gjelden, som var ca. 45 milliarder amerikanske dollar da juntaen gikk av, har økt til ca. 132 milliarder.
Et annet eksempel er Sør-Afrika, som betaler tilbake gjelden tatt opp av apartheid-regimet for blant annet å kjøpe våpen for å undertrykke flertallet av befolkningen. Etter oppløsningen av apertheid-regimet og innføringen av demokrati, har staten måttet kutte i sosialbudsjettene for å betale tilbake gjelden fra det forrige regimet. Disse lånene burde ikke vært gitt fordi långiver burde forstå at lånene ville være med på å undertrykke befolkningen.
Roderick MacKinnon
Roderick MacKinnon (født 19. februar 1956 i Burlington utenfor Boston) er en amerikansk nevrovitenskapelig forskning og nobelprisvinner. Han ble tildelt Nobelprisen i kjemi i 2003 for strukturelle og mekanistiske studier av ionekanaler. Han delte prissummen med landsmannen Peter Agre.
MacKinnon ble medisin doktor ved Tufts Medical School i Boston i 1982. Han er professor i molekylær nevrobiologi og biofysikk ved Rockefeller University i New York.
MacKinnon lyktes med å bestemme romstrukturen hos en ionekanal, nærmere bestemt en kaliumkanal. Takket være denne innsatsen kan man nå forstå hvordan ioner strømmer gjennom disse kanalene, som kan åpnes og stenges ved hjelp av ulike signaler i cellen.
Han ble tildelt Albert Lasker Basic Medical Research Award i 1999.
John Walker Lindh
Oppvekst
Han ble født og vokste opp i Silver Spring i Maryland. Lindh var blitt døpt, men vokste ikke opp som troende katolikk. Da Lindh var ti år gammel, flyttet familien til San Anselmo i California. Han led av en tarminfeksjon som barn. I en alder av 14 år, bedret Lindhs helse seg og han ble innskrevet ved Redwood High School som førsteårselev. Han ble så overført til Tamiscal High School, en alternativ skole som tilbyr selvstyrte, individualiserte studieprogram. Det var der han studerte andre kulturer, inkludert islam og Midtøsten.
Konvertering til islam og reise til Midtøsten
I 1997 konverterte Lindh til islam og han begynte fast å besøke moskeer i Mill Valley og senere i San Francisco. I 1998 reiste han til Jemen og ble værende i cirka ti måneder for å lære seg arabisk, slik at han kunne være i stand til å lese koranen på originalspråket. Han returnerte til USA i 1999, og bodde sammen med sin familie i cirka åtte måneder før han vendte tilbake til Jemen enda en gang i februar 2000, hvorfra han reiste videre til Pakistan for å studere ved en madrassa-skole som også utdannet fremtidige selvmordsbombere.
Lindh dro til Afghanistan i mai 2001 for å kjempe for det afghanske Talibans styrker mot den afghanske Nordalliansen. Hans foreldre oppgir at han var motivert av historier om overgrep begått av Nordalliansen mot afghanske sivile. Lindh fikk opplæring ved Al-Farouq, en treningsleir i Afghanistan tilknyttet Al-Qaida. Der deltok han på et foredrag holdt av Osama bin Laden like før terrorangrepet i USA den 11. september 2001. Lindh hadde tidligere fått opplæring sammen med Harkat-ul-Mujahideen, en internasjonalt utpekt terroristorganisasjon, hvis oppholdssted er basert i Pakistan.
Lindh byttet navn til Suleiman al-Faris i sin tid i Afghanistan, men han foretrakk navnet Abu Suleiman al-Irlandi.
Mens han var i utlandet, sendte Lindh utallige e-poster til sin familie. I en av dem, fortalte faren hans om bombingen USS Cole som var blitt begått av muslimske terrorister. Lindh svarte på dette «at fordi den amerikanske jageren var i en jemensk havn, så var det en krigshandling mot islam og derfor var bombingen berettiget.»
Arrestasjon og dom
Lind ble tatt til fange av Nordalliansen 25. november 2001, kort tid etter at hans enhet av fremmedkrigere hadde overgitt seg ved Kunduz. Han ble tatt til fange under slaget ved Qala-i-Jangi, der den amerikanske CIA-offiseren Johnny Mike Spann ble drept som det første vestlige tapet under krigen i Afghanistan.
Den 23. mai 2019 ble Lindh prøveløslatt etter å ha sonet 17 år og 5 måneder av dommen. I de neste tre årene fikk han ikke forlate USA eller benytte internett.
Meteoroide
En meteoroide er et relativt lite objekt i solsystemet. Størrelsen kan variere fra størrelsen til et sandkorn og opp til 900 meters diameter. Meteoroider er fragmenter av asteroider eller dvergplaneter, særlig fra asteroidebeltet mellom Mars og Jupiter, som brytes løs fra moderlegemet og går inn i bane rundt solen. Banen kan være irregulær og krysse eller kollidere med planeters baner.
Når en meteoroide kommer inn i en planets atmosfære, vil den varmes opp og delvis eller helt fordampe. Den enorme hastigheten på 25–72 km/sek skaper meget stor friksjon og varmeutvikling i en atmosfære, og mye av meteoroiden vil brenne opp. Gassen som slippes ut av meteoroiden vil bli ionisert og glødende, og oppfattes fra jordkloden som lysende. Denne effekten blir kalt en meteor eller stjerneskudd. Hvis en del av meteoroiden forblir intakt når den treffer bakken, blir den kalt en meteoritt.
Karl Fischer
Karl Fischer (født 24. mars 1901, død 16. april 1958) var en tysk forsker som gav opphav til Karl Fischer-titrering etter at han i 1935 publiserte sitt verk «Neues Verfahren zur massanalytischen Bestimmung des Wassergehaltes von Flüssigkeiten und festen Körper», som direkte oversatt til norsk er «Ny metode for volumnetrisk bestemmelse av vanninnhold i væsker og faststoff».
Ottana
Ottana (sardisk: Otzàna) er en italiensk kommune i provinsen Nuoro i regionen Sardinia. Den har 2 307 innbyggere og ligger rundt 185 meter over havet.
Liste over kjente kviteseidinger
Utdypende artikkel - Kjente kviteseidinger
Michael Tonge
Michael William Tonge (født 7. april 1983) er en engelsk fotballspiller som sist spilte for den engelske klubben Port Vale FC.
Karriere
* Kun ligakamper.
Liste over kulturminner i Andøy
Liste over kulturminner i Andøy er en oversikt over fredede og/eller bevaringsverdige bygninger og elementer i Andøy. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Laredo
Laredo er en by i Webb County i Texas i USA. Innbyggertallet var 236 091 i 2010 ifølge United States Census Bureau. Byen Nuevo Laredo ligger like over grensen i Mexico og disse to byene utgjør Laredo-Nuevo Laredo Metropolitan Area hvis totale innbyggertall er 589 309.